Til deg som er nyansatt eller vikar på *(skolens navn)*

**En rettighetsbasert skole**

Vår skole driver *Rettighetsbasert.* Det betyr at vi har en bevisst, uttalt og synlig forankring i FNs barnekonvensjon og barns rettigheter. I samarbeid med UNICEF jobber vi for at barns rettigheter og deres betydning for skolens virksomhet skal være kjent og respektert av alle som er tilknyttet skolen; elever, foreldre og ansatte. Sentrale verdier er mangfold, respekt, trygghet, engasjement og ansvarsfølelse. Dette får konsekvenser for hvordan vi snakker til hverandre; åpent, fordomsfritt og med respekt.

**Elevmedvirkning**

I likhet med UNICEF ser vi på elevene som ressurssterke, medskapende individer. Vi legger vekt på å styrke elevenes tro på egne krefter, trene dem i å si sin mening og ta initiativ. I undervisningen benytter vi anledningen til å trekke inn ulike barnerettigheter der det er naturlig, og metodisk legger vi vekt på elevaktivitet og medvirkning.

**Læreplanene**

En Rettighetsbasert skole tydeliggjør sentrale verdier i de nye læreplanene. I overordnet del heter det blant annet:

*Barnekonvensjonen er en del av menneskerettighetene og gir barn og unge et særlig vern. Opplæringen må være i samsvar med menneskerettighetene, samtidig som elevene skal tilegne seg kunnskap om menneskerettighetene…*

*Skolen skal være et sted der barn og unge opplever demokrati i praksis. Elevene skal erfare at de blir lyttet til i skolehverdagen, at de har reell innflytelse, og at de kan påvirke det som angår dem.*

*En felles ramme gir og skal gi rom for mangfold, og elevene skal få innsikt i hvordan vi lever sammen med ulike perspektiver, holdninger og livsanskuelser …*

**Internasjonal satsing**

UNICEF Storbritannia tok initiativ til de første “Rights Respecting Schools” rundt 2005. I dag er det over 5000 rettighetsskoler i Storbritannia, og flere land har sine nasjonale varianter, inkludert de nordiske. UNICEF Norge har i samarbeid med Åsgård barneskole og Sten-Tærud barne- og ungdomsskole utviklet en norsk variant som bygger på den danske og deler ressurser og erfaringer med alle skoler som ønsker å jobbe rettighetsbasert.

**Norsk modell**

Fire «byggestener» går som en rød tråd gjennom hele arbeidet:

1. Kunnskap

Elever, personale og foreldre kjenner FNs barnekonvensjon og vet hvordan den etterleves i skolens kultur

1. Elevmedvirkning

Alle elevene har mulighet til å delta aktivt og si sin mening. Undervisningsmetodene og skolens drift legger vekt på demokrati og medborgerskap

1. Undervisning  
   FNs barnekonvensjon er utgangspunkt for klasseromsreglene, den såkalte “trinnavtalen”, for skolens fagplaner og for alle vedtak. Lærerne trekker inn barns rettigheter i undervisningen der det er naturlig.
2. Lederskap

Administrasjonen og ledelsen er innstilt på å bruke barns rettigheter som utgangspunkt for alle beslutninger.

**Rettighetsrådet og felles årshjul**

Rettighetsrådet består av representanter for ledelsen, de ansatte, elevene og foreldrene i den grad det er praktisk mulig. Elevene er i flertall. Elevrådet kan også fungere som rettighetsråd.

Tidlig på høsten arrangerer skolen en Rettighetsuke der barns rettigheter står i fokus på alle trinn. Hvert trinn lager sin trinnavtale med utgangspunkt i artikler fra barnekonvensjonen, elevene orienteres om Rettighetsrådet og inviteres til å søke om å bli en av elevrepresentantene.

Rettighetsrådet opprettes.

Skolen gjennomfører fra tid til annen en nettbasert undersøkelse blant elever og ansatte om deres kunnskap og holdninger til barns rettigheter.Før jul gjennomfører Rettighetsrådet tilgjengelighetsvandring og trygghetsundersøkelse.

På bakgrunn av resultatene fra disse undersøkelsene utarbeides Rettighetsrådets handlingsplan med konkrete mål for noen prioriterte satsingsområder.

Tiltakene implementeres i løpet av vårsemesteret.

Mot slutten av skoleåret gjennomfører rettighetsrådet enevaluering av årets arbeid.

**Alles ansvar**

Det viktigste er likevel det daglige arbeidet der vi alle sammen holder rettighetene høyt, trekker dem fram der det er naturlig og gjør vårt for at små og store skal være trygge og møtes med respekt for den de er.

**Årssyklus:**

Elev- og personal-undersøkelser

Rettighetsuke Trinnavtale lages mm

Evalueringsmøte

August

Rettighetsråd velges

Juli

September

**Vi bruker alle anledninger til å minne hverandre om barns menneske-rettigheter og vise hverandre respekt**

Juni

Oktober

Tilgjengelighets-vandring og trygghets-undersøkelse

lages

Mai

November

April Desember

Handlingsplanen implementers

I vårhalvåret

Handlingsplan ferdigstilles

Mars Januar

Februar